SESAME WORKSHOP PIEDĀVĀ
Mamm! Tēt!
Mamm! Kas notiek?
Valde mani ir atstādinājusi un aizvietojusi ar Makormaku.
Izvairos no reportieru zvaniem visu rītu.
Tātad visi zina?
Par viņas netaisnīgo un nepamatoto atcelšanu? Jā.
Tagad neesmu darbā it kā ģimenes apstākļu dēļ.
Bet drīz visi zinās arī par Daiļrunīgā zemnieka izmeklēšanu.
Beidzot. Advokāts.
Parunāsim vēlāk.
Es ar viņiem tikšu galā.
"Tūlīt izbeidz, vai viss atklāsies."
Kas atklāsies?
Rakstošais spoks
Idris, kāpēc neesi saģērbies?
Labi.
Cik vēlu tu atgriezies?
Pēc 23.00.
Universitāte atvēra arhīva telpu. Atkal jātīra arī tā.
Akadēmiskās vides uzlecošā zvaigzne Leila Bārnsa pirms gada
daudzus satrauca, izziņojot universitātei drosmīgu plānu.
Tika samazināta studiju maksa
un paredzēta senlietu nosūtīšana uz to izcelsmes valstīm.
Interesants pavērsiens:
vakar prezidente Bārnsa devās atvaļinājumā.
Saskaņā ar oficiālo versiju
tas noticis ģimenes apstākļu dēļ,
tomēr mūsu avoti vēsta, ka Vikforda Universitātē un valdē
dažiem viņas progresīvās pārmaiņas ir šķitušas pārāk lielas un straujas.
Par notikumu turpmāko gaitu mēs informēsim. Pie tevis, Sintija!
MUMS IR NEPATIKŠANAS
Nija, tev viss labi? -Protams, nē. Tev būtu?
Nekad neesmu redzējusi vecākus tik uztrauktus.
Ja uzzinās, ko esam darījuši, nezinu, vai tiks ar to galā.
Mums jāizbeidz.
Nekritīsim panikā! Ierakstā viņi redz tikai to,
ka esam bijuši arhīva telpā, kur mums nebija jābūt.
Pag! Kas ir "viņi"?
Embera, Liams un Makormaks.
Ja viņiem par mums ir ieraksts, kas zina, kas vēl?
Pag! Patiesībā tas ir labi.
Kā - labi?
Padomā! Ja viņi mums draud, tātad uztraucas.
Viņi varēja ierakstu publiskot, bet to neizdarīja.
Viņi neuztraucas.
Un viņi nedraud mums. Viņi draud man.
Iegāzt grib manu mammu.
Ja atklāsies, ka ložņājām apkārt, tas viņai nāks par sliktu.
Mums tikai jāizstāsta Donovanai par tērpiem Hotorna klubā.
Kāpēc lai viņa ticētu? Mums nav pierādījumu.
Mēs tērpus nepaņēmām. -Zinu.
Izstāstīšu Sidai par tā sauktajiem draugiem
un palūgšu, lai viņa klubā tērpus nofotografē.
Tas varētu likt izpētīt Emberu un Liamu, bet par Makormaku nekā nav.
Tad atradīsim arī par viņu.
Tieši Makormaks varētu būt viltojis D. Z.
Ītan!
Viņam ir zināšanas un... -Ak vai!
Čau, Tod! -Čau!
Makormaks. Ko viņš te dara?
Ar Olivera ģimeni.
Negribi mums ko pateikt, Oliver?
Laikam jau nē.
Ko darīsim?
Izspiegosim viņus. Bez šaubām. Ejam!
Uzmanīgi! Jāpiesargās, lai mūs nepamana.
Čārlij! Semīr!
Te nu bija piesardzība!
Čau, Ītan!
Kāds pārsteigums!
Viņi rādīja burvju trikus Ītana jubilejā.
Viņi arī bija Olivera jauno arheologu klubā,
kur veica varenu atklājumu.
Kur jūsu draudzene Nija? -Kaut kur klīst. Te nav.
Nu, kas jūs atvedis uz grāmatnīcu?
Jāgatavojas Olivera piemiņas vietas atklāšanai.
Šeit? -Tā Olivers gribēja.
Viņam ļoti patika šī vieta.
Šajā sakarā, Tod:
vai atnesi to senlietu, ko Olivers lūdza?
Protams.
Tepat ir. Skarabejs.
No pētniecības laboratorijas?
Jā gan.
Pētniecības laboratorija?
Kā jauns arheologs esmu ļoti ieinteresēts.
Brīnos, ka Olivers kluba locekļus nav turp aizvedis.
Tur ir daudz pārsteidzošu senlietu, ko fakultātei un studentiem pētīt.
Cik to būtu forši redzēt!
Ītan, neaizmirsti, ka gribēji piemiņas vietai kaut ko uzzīmēt.
Bet es nezinu, ko zīmēt.
Vai tu to varētu izdomāt laboratorijā?
Tur noteikti ir daudz interesantu ēģiptiešu lietu.
Varbūt tās tevi iedvesmotu. Es labprāt aizietu līdzi.
Mamm, vai varam?
Ītan, tu zini, ka man šodien jāgatavojas. Varbūt Tods var aizvest?
Nē. Atvaino! Nevaru. Jaunajā amatā... -Lūdzu!
Labi. Izdomāšu, kā jūs abus aizvest uz laboratoriju.
Tas ir ļoti laipni, Tod. -Ar prieku.
Vai pazīsti Melkolmu?
Jā. Čau! Tu te strādā?
Laboratorijā varētu būt pierādījumi tam, ka Makormaks ir viltojis D. Z.
Tā mēs palīdzētu gan Ītanam, gan Nijas mammai.
Tiešām domā, ka viņš mētās apkārt pierādījumus?
Tu sapņo, Semīr.
Mieru! Mēs mēģinām palīdzēt.
Jūs nevarat.
Dzirdējāt, ka Makormaks prasīja par mani? Viņiem ir aizdomas.
Viņi neliksies mierā, kamēr mamma nebūs atlaista vai cietumā.
Mēs to nepieļausim. -Tas jau notiek.
Mamma zaudēja darbu, un nu tiek draudēts man.
Mēs nedrīkstam padoties.
Nija!
Lai viņa iet!
Viņa ir ļoti satraukta. Viņa tā nedomāja.
Zinu, bet jūtos slikti. -Ļauj viņai pabūt vienai!
Mēs turpināsim pētīt.
Šajā sakarā - tā ir mana māsa.
Grib satikties. Varu viņai izstāstīt, kas notiek.
Lai veicas! Sazināsimies.
OLIVERS - PIEMIŅAS PASĀKUMS
ŠARLOTES TĪKLS - E. B. VAITS MĀKSLINIEKS - GĀRTS VILJAMSS
Šarlotes tīkls. E. B. Vaits.
Lieliski, Oliver! Vēl kādi grāmatu tēli.
Kas notiek?
Oliver? Vai tu mani iesūtīji grāmatā?
Edīt! Piezvani reportierim no Nedēļas Apskata!
Pastāsti viņam, kas noticis. Šo viņš gribēs dzirdēt.
Varbūt pat atvedīs fotogrāfu.
Neviens sivēns visā štatā nav tik satriecošs kā šis.
SATRIECOŠAIS
Lērvij, sāc taisīt Vilberam zīmi!
Esmu nolēmis aizvest šo sivēnu uz gadatirgu.
Uztaisi to zīmi lielu, nokrāso zaļu ar zelta burtiem!
Ko lai tur rakstu?
Cukermana slavenais sivēns.
Ejam!
Kaut es būtu lasījusi šo grāmatu!
Sidnij? Burvja patvērums? Kāpēc gribēji satikties te?
Tu vienmēr esi gribējusi redzēt profesionālu iluzionistu uzstāšanos.
Tas ir jauki un tā tiešām ir, bet man tev kaut kas jāizstāsta par...
Cerams, par to, kā priecājies.
Biļetes nebija viegli dabūt.
Embera!
Esmu Vikfordā kopš studiju laikiem,
un man ir dziļa saikne ar šo universitāti.
Lieliski.
Astrida, mums te vajadzēs vairāk laika. Aizvedīsi viņus uz laboratoriju?
Protams. -Paldies.
Patlaban šai vietai ir vajadzīgs spēcīgs, uzticams vadītājs,
un tieši tāds es domāju būt.
Sveiki! Esmu Astrida.
Profesors Makormaks kavējas, tāpēc uz laboratoriju jūs aizvedīšu es.
Acīmredzot nu manos pienākumos ir arī bērnu pieskatīšana. Nāciet līdzi!
LEILA BĀRNSA PREZIDENTE
"Satriecošais"?
Kā lai es atrodu Šarloti?
Tu pazīsti Šarloti?
Tu runā?
Nē. Es Šarloti nepazīstu, bet zinu, ka viņai ir tīkls.
Protams, muļķīt! Viņa ir zirneklis.
Zirnekļi. -Ei, Šarlote ir mana draudzene.
Atvaino! Man no tiem uzmetas zosāda.
Žēl gan! Bet ceru, ka visi varam sadraudzēties.
Sida teica, ka tev patīk burvju māksla, tāpēc dažiem piezvanīju, lai te tiktu.
Tagad tev jāsaka "paldies". -Paldies.
Viņa ir šokā. Ejam! Sameklēsim vietas.
Paskat tik!
Vai te strādā visi arheoloģijas profesori?
Jā, bet Tods ir galvenais.
Tātad te viņš glabā visas senās lietas no Ēģiptes?
Jā. Tāpēc neko nesaplēs!
Te ir divas auklas, bet tās kļūst par vienu.
Diezgan forši, ne?
Esam klāt.
Kā te viss notiek?
Burvju mākslinieki staigā apkārt pie galdiņiem un rāda trikus.
Un šova laikā triki kļūst arvien lielāki un iespaidīgāki.
Sveiki! Sveiki, un laipni lūgti... -Oho! Tā ir Burvju Mārla.
Es viņai internetā sekoju.
Čārlij, sēdi te! Tā mēs viena otru varēsim labāk iepazīt.
Labi.
Man ir tik daudz jautājumu!
Forši.
Kam domāts tas?
Uzmanīgi!
Viss kārtībā, Astrida.
Tēvocis Olivers man parādīja, kā to lietot. Tā ēģiptieši rakstīja.
Izmanto to zīmējumam! Izskatīsies, ka tas ir vecs.
Laba doma. Es varētu uzzīmēt sevi un tēvoci Oliveru pie Sfinksas.
Ei, kas ir tajā telpā?
Šķiet, tur Tods glabā savus pētījumus.
Tiešām?
Tūlīt atgriezīšos.
Atvaino!
Prezidents Makormaks negrib, ka tur kāds iet. Tur nedrīkst.
Kā sauc tevi?
Nija. Sveika! Prieks iepazīties.
Es prātoju: kāpēc tīklā ierakstīji "satriecošais"?
Tas ir par mani. Esmu Vilbers, un esmu satriecošs.
Viņam jau sakāpis galvā.
Šarlote centās, lai es tiktu pamanīts
un fermeris Cukermans mani aizvestu uz gadatirgu un dabūtu balvu.
Šodien turp dosimies. Vai ne, Šarlote?
Nedomāju, ka varu doties, Vilber. -Ko? Kāpēc?
Man jādara citas lietas.
Bet es nekur neesmu bijis bez tevis.
Gadatirgus varētu būt laba vieta, ar ko sākt.
Es uz brīdi atgulšos. Pēdējā laikā mani nogurdina pat nieki.
Tā, Oliver! Tu laikam gribi, lai aizvedu Vilberu uz gadatirgu.
Ar ko viņa runā?
Šķiet, nav pie pilna prāta.
Labi. Tā, Čārlij, laiks atklāties. Pirmais jautājums.
Atvaino! Tūlīt atgriezīšos.
Tu tiešām mani izglābi.
No kā?
No Emberas. Viņa mums ar Sidu nopirkusi biļetes uz Burvja patvērumu.
Gribot man uzdot daudz jautājumu.
Nu es saprotu, kā jūtas Nija. Kļūst bailīgi.
Nē, tas ir labi.
Ja mudināsi viņu runāt, varbūt viņa netīšām kaut ko izpaudīs.
Vieglāk pateikt nekā izdarīt. Kā veicas laboratorijā?
Diezgan labi.
Te ir telpa, kur Makormaks glabā savus pētījumus.
Viņš noteikti tur kaut ko slēpj.
Varbūt viltošanas rīkus?
Vai pat īsto D. Z.
Tas tiešām noderētu. Lai veicas!
Tev arī.
ARHEOLOĢIJAS LABORATORIJA
Kāpēc viņa nebrauc līdzi?
Nezinu. Izskatījās nogurusi.
Es par Šarloti uztraucos. Pēdējā laikā viņa ir tik klusa.
Kāpēc tu viņai nepajautā?
Laba doma. Pajautāšu. Tūlīt pat.
Pag!
Vai atnāksi līdzi, Nija? Esmu mazliet uztraucies.
Protams, Vilber.
Paldies, Nija.
Sida aizgāja uz suvenīru veikalu.
Labi.
Vai tu man palīdzēsi ko saprast?
Jā. Protams.
Nezinu, vai tu to zini,
bet esmu profesora Makormaka asistente.
Tiešām? Nezināju.
Viņš teica, ka tu ar draugiem esot atklājusi, ka Zemnieks ir viltots.
Oho! Tiešām?
Dīvaini, ka to atklāja trīs pamatskolas skolēni vieni paši.
Bet varbūt viņiem kāds palīdzēja.
Vai tēvocis tevi te bieži veda?
Jā. Tas ir dīvaini.
Kad šo visu lietoju, tas man atgādina par viņu.
Laba sajūta?
Jā. Ļoti laba.
Vai tu dari ko tādu, kas tev atgādina brālēnu?
Tu atcerējies mūsu sarunu.
Esmu domājis, ka jāatsāk ģitāras spēle. Viņš man to iemācīja.
Dari tā!
Nu, kas notika?
Ko, lūdzu? -Nu beidz, Semīr!
Tā skrūve - atceries? Vai atrisinājāt tēvoča Olivera noslēpumu?
Esam jau ļoti tuvu.
Man liekas - tajā telpā ir kas tāds, kas varētu palīdzēt.
Bet es tur netieku.
Tātad tāpēc tu gribēji te atnākt!
Varēji man to pateikt. Es tūlīt.
Astrida, man ļoti gribas ēst.
Vai tev ir, ko uzkost?
Aukle un pavāre.
Kāpēc ne? Tūlīt būšu atpakaļ.
Paldies.
Uzkodu automāti nav tālu. Tev jāsteidzas.
Es stāvēšu sardzē. -Paldies, Ītan.
Šarlote! Man tev ir jautājums. Šarlote!
Vilber, kas ir?
Tu to vari. Pajautā!
Vai viss ir kārtībā, Vilber?
Nē, nav. Tu visu laiku esi tik klusa un nogurusi.
Esmu par tevi noraizējies.
Nav jāraizējas, Vilber. Viss ir tā, kā tam jābūt.
Tad kāpēc negribi doties līdzi uz gadatirgu?
Nav tā, ka es negribu. Es vienkārši nevaru.
Bet kāpēc? Ja tu nedosies uz gadatirgu, tad es arī ne.
Vilber, stāvi! Tūlīt pat atgriezies!
Es Oliveru pazinu. Kāpēc viņš bērnu klubu nekad nepieminēja?
Bet varbūt tu melo.
Vai arī neizstāsti līdz galam.
Zini, šī ir nopietna izmeklēšana.
Tev ar draugiem jāuzmanās.
Vai tie ir draudi?
Šķiet, nezināt, ar ko jums ir darīšana.
Atnesu tev suvenīru, Čārlij.
Triku kārtis. Paldies, Sida. -Nav, par ko.
Tā. Vai nokavēju foršas burvestības?
Vēl ne, bet parādīšu kāršu triku.
Tev, Embera.
Čau, Tod! Esi klāt. Gribi redzēt manu zīmējumu?
Kā tad. Kur pārējie?
Drīz atgriezīsies. Nāc, skaties!
Tu re! Tu un Olivers pie Sfinksas.
Jā. Viņš vienmēr man stāstīja par Ēģipti.
Šis papiruss neizskatās pat trīs dienas vecs, kur nu trīs tūkstošgades.
Mums vajag pumeku, lai to noberztu. Man tāds ir priekšdarbu telpā.
Es ar viņu parunāšu.
Es iešu līdzi.
Kā tu domā...
Uz manis.
Mums jāsteidzas.
Man kut.
Viņš aizgāja turp.
Izvelc kārti! Jebkuru.
Perfekti. Tagad to iegaumē un atliec atpakaļ kavā!
Viņai tas izdodas.
Tu nespēj pat iedomāties.
Pārcel, Embera!
Vai šī ir tava kārts?
Es teicu, ka viņai izdodas.
Tā! Vai esat gatavi burvestībām? Kurš grib pieteikties pirmais?
Es.
Lieliski. Nostājies man blakus pie kastes!
Un sirsnīgi aplaudēsim mūsu drosmīgajai brīvprātīgajai!
Nekas. Nesatraucies! Mans zīmējums izskatās labi.
Nē. Pumeks to padarīs labāku.
Kur viņš var būt?
Atvaino! Vai neesi redzējusi Vilberu?
Nē.
Mēs nebūtu šajā ķezā, ja tevis dēļ viņš nebūtu aizskrējis.
Manis dēļ? Es tikai mēģinu palīdzēt.
Vilbers tevi ciena, Šarlote, un zina, ka tu kaut ko slēp.
Domāju - būtu labāk, ja tu viņam pateiktu, kas notiek.
Tici man! Es zinu, kāda ir sajūta, ja kāds melo.
Es pateikšu, kad pienāks laiks. Paskatīsimies otrā pusē!
Un nu lūdzu aplausus Sidnijai,
kura tiks sagriezta gabalos.
Sidnij, šis varētu būt mazliet sāpīgi.
Kāpēc mani nofotografēji?
Kāpēc mums sekoji?
Es nesekoju.
Mēs visu zinām un varam pierādīt.
Tā bilde pierāda tikai to, ka tu ar draugiem mani izseko.
Tas jau nav viss.
Tu, Liams un tavs priekšnieks Makormaks - jūs visi nogrimsiet.
Tu neesi tik gudra, kā iedomājies.
Ko tad tas nozīmē?
Un nu Sidnija tiek... sadalīta!
Ei, Sida, izskaties labi!
Mums vajag bildi.
Tas jāberzē nelielām riņķveida kustībām.
Redzi: jau ir pamanāms, kā tas mainās un mazliet izdziest.
Pamēģināsi? -Jā.
Lūdzu.
Šādi? -Jā, ir labi.
Ko es palaidu garām?
Vai tualeti atradi?
Jā.
Kā tev patīk mans zīmējums?
Izskatās gandrīz kā īsts. Zini, kā viltojums.
Labam viltojumam vajadzīgs izcils mākslinieks.
Neņem ļaunā, Ītan!
Un sens papiruss. -Ko tas nozīmē?
Jauns papiruss nekādi neizskatīsies vecs, kaut to berztu ar visu pasaules pumeku.
Nāc! Es parādīšu.
Jūs gribat man parādīt, kā viltot?
Ītan, turpini!
Paldies, Sidnij!
Tas tiešām bija jautri. Tev viss kārtībā?
Man ar tevi jārunā. Tūlīt.
Labi. Protams.
Kas noticis? Vari man izstāstīt.
Negribēju to darīt te,
bet Embera tev nav draudzene. -Ko?
Viņa ar Liamu un Makormaku cenšas apsūdzēt Nijas mammu
Daiļrunīgā zemnieka zādzībā. -Ko?
Tas rullis bibliotēkā ir viltojums. Viņi pārģērbās...
Zini, cik tas izklausās vājprātīgi? -Tie tērpi ir slepenā nišā
sienas skapja dziļumā Hotorna klubā,
un vajag, lai tu nofotografē...
Ko tu darīji klubā? -Nav svarīgi. Paklau!
Vakar, kad Embera teica, ka rakstījusi eseju,
viņa izsekoja mani un manus draugus.
Redzi?
Viņai bija zaļa cepure, lai mēs viņu neatpazītu.
Kāpēc nofotografēji Emberu?
Viņu neinteresē ne tu, ne tavi draugi. -Nē, viņu neinteresē tu.
Pirms trim nedēļām tev nebija neviena drauga,
un nu tu kandidē uz Hotorna klubu?
Man žēl, bet Embera tevi izmanto.
Tevi tur neuzņems.
Tu pati teici. Nav nekāda iemesla izvēlēties tevi.
Es negribu ar tevi vairs runāt. Ej mājās!
Tas papiruss, kas man te stāv, ir gandrīz 3000 gadu vecs.
Tikpat, cik Daiļrunīgais zemnieks.
Nu, tas nav ne tuvu tik vērtīgs,
bet man patīk turēt to ieslēgtu, jo...
Kas noticis?
Tā nav!
Kodu zinu tikai es.
Man jārunā ar valdi.
Nija, re! Viņš būs izbēdzis te.
Kāda šausmīga kļūda!
Es neuztrauktos. Kad apdomāsies, atgriezīsies.
Tu nesaproti. Vilberam ir jābrauc uz gadatirgu.
Ja ne, viņš nenodzīvos ilgāk par Ziemsvētkiem.
Kā tu to domā? Kāpēc?
Ja viņš šodien gadatirgū neiegūs balvu,
viņa dzīve beigsies kā visām cūkām.
Tu runā par... pārtiku?
Tulkojusi Inguna Puķīte